Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Suunnitelman merireitistä humanitaarisen avun antamiseksi -
Kyproksen kautta Gazan palestiinalaisille -
aloitti pääministeripääministeri Netanjahu -
yhteistyössä Yhdysvaltain presidentin Joe Bidenin kanssa,
korkea diplomaattilähde kertoi Jerusalem Postille viime sunnuntaina.
Vaikka Biden on yrittänyt kaapata huomion suunnitelmasta itselleen, -
se on alun perin pääministeri Netanjahun aloite, -
jonka hän esitteli Joe Bidenille jo lokakuussa, -
vain kaksi viikkoa Hamasin aloittaman hyökkäyksen jälkeen.
Sen jälkeen, lokakuun viimeisenä päivänä -
pääministeri Netanjahu esitteli strategian myös -
Kyproksen presidentille Christodoulidesille, -
sama diplomaattinen lähde kertoi Jerusalem Postille.
Asia otettiin uudelleen käsittelyyn tammikuussa, -
jolloin alkoi yhä selvemmin näyttää siltä, -
että Hamasin vaatimuksiin aselevosta on käytännössä mahdotonta suostua.
Siinä keskustelussa oli mukana myös Yhdysvaltojen presidentti Joe Biden.
Yhdysvaltojen mukaan Israelin armeija tulee turvaamaan -
uuden Gazan laiturin, jonka rakenta- minen voi kestää noin 2 kuukautta.
Tavoitteena on toimittaa Gazaan 2 miljoonaa päivittäistä ateriaa.
Operaatioon tulee osallistumaan noin 1000 amerikkalaissotilasta, -
mutta he eivät tule osallistumaan itse sotaan.
Ensimmäisen nopean avustuserän on ollut määrä saapua Gazaan -
vielä kuluneen viikon aikana.
Yksi Yhdysvaltojen merivoimien pioneerijoukkojen alus -
on jo matkalla Välimerellä kohti Gazaa ja laituritalkoisiin.
Presidentti Joe Biden on omaksunut aiempaa jyrkemmän kannan -
pääministeri Netanjahua kohtaan. Aivan uusimmissa lausunnoissaan -
Joe Biden toteaa: "Netanjahu satuttaa Israelia enemmän kuin auttaa sitä."
Hänen mukaansa Netanjahulla on toki oikeus puolustaa Israelia -
ja oikeus jatkaa Hamasin vainoamista, mutta hänen täytyy kiinnittää -
enemmän huomiota viattomien ihmisten varjelemiseen, -
kuin mitä hän on tehnyt tähän asti, Biden painotti lausunnossaan.
"Pääministeri Benjamin Netanjahu horjuttaa arvoja, -
joille Israel perustettiin, ja vahingoittaa maataan -
Gazan sodan käsittelyllä." Näin Yhdysvaltain presidentti Joe Biden -
jyrkisteli kantaansa MS-NBC uutistoimistolle viikko sitten.
Hän muisteli haastattelussa myös vierailuaan Israelissa -
viime lokakuussa, jolloin hän oli istunut maan sotakabinetissa ja -
varoittanut sitä tekemästä samoja virheitä, -
joita Yhdysvallat teki tullessaan Irakiin ja Afganistaniin -
sen jälkeen, kun Osama Bin Ladenin ryhmä oli tehnyt hyökkäyksen -
World Trade Centerin kaksoistorneihin New Yorkissa 11.11.2001.
Bidenin lausumaan viitaten, Netanjahu torjuu ne yhtä jyrkästi.
"Presidentti on väärässä.", Netanjahu totesi.
Useimmat israelilaiset tukevat hänen politiikkaansa.
Israelilaisten yleinen mielipide ei halua palestiinalaishallintoa Gazaan.
Pääministeri lupasikin laajentavansa sotilaallista kampanjaa Rafahiin, -
torjuen samalla Bidenin väitteet.
Yhdysvallat kuitenkin tukee edelleen Israelin operaatiota Hamasia vastaan -
mutta on ollut huolestunut sen vaatimasta, -
erityisesti korkeasta kuolonuhrien määrästä.
Hamasin ohjailema Gazan Terveysministeriö väittää, -
että yli 31 000 palestiinalaista on kuollut sodan alkamisen jälkeen.
Israel on kertonut, että se on surmannut yli 11 000 -
Hamasin ja PIJ:n taistelijaa, jotka Gazan Terveysministeriö -
on laskenut mukaan kuolonuhrien määrään.
Israelin armeija on surmannut kolme Hizbollahin toimihenkilöä Libanonissa,
mainittu jihadistiryhmä ilmoitti viime sunnuntaina.
Hizbollah on ampunut raketteja, ohjuksia ja drooneja Israelin alueelle
lokakuusta lähtien, joihin Israel on vastannut ilmaiskuilla.
Kohteiden joukossa olivat Hizbollahin terroristien käyttämät rakennukset -
sekä operatiivinen sotilaallinen päämaja Majdal Zounissa
ja rajan läheisyydessä.
Armeija räjäytti myös Hizbollahin päämajan Libanonissa -
ja valmistautuu laajenevaan sotaan maan pohjoisosassa.
IDF:n pohjoisen sotilasalueen komentaja tapasi sotakabinetin -
turvallisuuskoordinaattorit esitelläkseen turvallisuusarvion ja -
mahdollisen sodan eskaloinnin vaiheet.
Turkin itsevaltainen presidentti Erdogan sanoo, -
että Turkki tukee lujasti terroristiryhmä Hamasia -
ja vertasi samalla pääministeri Netanjahua Hitleriin.
Erdogan vannoo ja vakuuttaa myös: "Kukaan ei voi saada meitä -
kutsumaan Hamasia terroristijärjestöksi.
Turkki on maa, joka puhuu avoimesti Hamasin johtajien kanssa -
ja tukee edelleen heitä lujasti."
Erdogan väitti myös, että Hamas ei ole terroristijärjestö -
vaan ryhmä mujahideeneja, jotka puolustavat maitaan.
Mujahideen on arabiankielinen termi jihadiin -
tai pyhään sotaan osallistuville.
Samaan hengenvetoon presidentti Erdogan väitti, -
että Netanjahun ja hänen hallintonsa rikokset ihmisyyttä vastaan Gazassa,
osoittavat, että heidän nimensä tullaan kirjoittamaan Hitlerin, Mussolinin ja -
Stalinin viereen, samoin kuin muidenkin nykyisten natsien.
Presidentti Erdogan myötäilee ennemmin Muslimiveljeskuntaa -
kuin länsimaita, joista esim. Yhdysvallat, Israel, -
Iso-Britannia, Euroopan unioni, Kanada, Japani, Australia, -
Uusi-Seelanti ja monet muutkin maat -
ovat listanneet Hamasin terroristijärjestöksi.
Presidentti Joe Biden on varoittanut Israelia mahdollisista ongelmista, -
jos ramadan kuukauden aikana ei ole voimassa aseleposopimusta.
Hänen mukaansa tulitauon täytyy olla, koska ramadanin aikana -
sekä Israel ja Jerusalem voivat olla erittäin vaarallisia paikkoja.
Hän sanoi toimittajille Washingtonissa.
Tällaiset lausunnot perustuvat äärimmäisen väärään olettamukseen, -
että muslimit eivät osallistu sotiin ja aseellisiin konflikteihin -
paastokuukauden aikana. Itse asiassa asia on aivan päinvastoin.
New York Times-lehden mukaan islamissa uskotaan hyvin yleisesti, -
että jaloista ja hyvistä teoista ansaitut palkinnot -
ovat suurempia juuri ramadanin aikana.
Mm. Hamas julkaisi artikkelin, jonka otsikkona on -
'Ramadan, jihadin, taistelun ja voiton kuukausi vihollisista'.
Kautta islamin historian muslimit ovat käyttäneet ramadania hyväkseen -
käydäkseen sotaa vihollisiaan vastaan. Kyse on pikemminkin -
taisteluun yllyttämisestä, kuin siitä luopumisesta paaston aikana.
Israelin viranomaiset osaavat hyvin varautua ramadanin ajan tapahtumiin,
myös valeuutisiin ja Temppelivuorta koskevaan yllytykseen.
Turvallisuuspalvelut ovat pidättäneet jo ainakin 20 henkilöä -
epäiltynä yllytyksestä ja terrorismin tukemisesta.
Erityisesti tehostetaan toimintaa yllyttämistä ja valeuutisia vastaan, -
joita levitetään säännöllisesti, väittämällä, että Israel suunnittelee -
muslimien pyhän paikan tuhoamista -
ja mahdollisen temppelinsä rakentamista alueelle.
Palestiinalaiset terroristiryhmät ovat useaan otteeseen -
pyrkineet hyödyntämään juuri näitä ramadanin päiviä -
huhujen ja valeuutisten levittämiseen -
julkaisemalla vääristynyttä tietoa sosiaalisessa mediassa.
Temppelivuoren poliisi kertoi, että aivan viime päivinä -
näiden provosoivien ja vääristyneiden puheluiden -
ja arabiankielisten julkaisujen määrä on lisääntynyt huomattavasti.
Myös Hamas on julkaissut niitä hyvin tarkoitushakuisesti -
Ramadan paastokuukauden lähestyessä.
Israelin sisäinen turvallisuuspalvelu Shin Bet, yhdessä poliisin kanssa -
on paljastanut uuden, Hamasiin liittyvän terroristiryhmän -
kehittyneen Pohjois-Israelissa. Osa sen joukoista on osallistunut -
Hamasin järjestämiin mellakoihin jo kolme vuotta sitten.
Ryhmän tavoite on aloittaa yhdessä Hamasin paikallisten jäsenten kanssa
laajamittaiset terrori-iskut erityisesti Israelin pohjoisessa osassa.
Turvallisuusjoukot pidättivät useita Länsirannan asukkaita, -
jotka myivät aseita mm. tälle uudelle terroristiryhmälle.
Heiltä takavarikoitiin terrori-iskuihin tarkoitettua ampuma-aseita, -
ampumatarvikkeita ja liivejä. Aseet oli ostettu Länsirannan eri lähteistä.
Heidän hallustaan löytyi myös ohjeita räjähteiden ja -
itsemurhapommien valmistelemiseksi.
Israelissa on muhinut erikoinen sisäinen kiista jo vuosikausia.
Se koskee uskonnollisten juutalaisten opiskelijoiden -
vapautusta asepalvelusta.
Asia on noussut jälleen erittäin vakavaksi puheenaiheeksi, -
sillä Israelin päärabbi uhkaa peräti joukkomuutolla, -
jos haredimit pakotetaan asepalvelukseen.
Päärabbi Jitzhak Josef korostaa Tooran opiskelun kriittistä roolia -
Israelin kansallisessa menestyksessä ja selviämisessä sodissa.
Hänen mukaansa uskonnolliset koulut, eli jeshivat pitävät yllä maailmaa -
ja Israelin valtio on olemassa vain siksi, että meillä opiskellaan Tooraa -
ja armeija on menestynyt vain sen vuoksi, -
että sillä on ollut Tooran oppimisen tarjoama jumalallinen suoja -
eikä pelkkä sotilaallinen kyky.
Israelin äärikansalliset ryhmät ovat sitä mieltä, -
että maa on selvinnyt lähinnä lentokoneiden ja pommien avulla -
ja vaativat nyt myös Tooran opiskelijoita liittymään armeijaan.
Päärabbi on ilmoittanut omilleen: "Jos he pakottavat meidät -
liittymään armeijaan, muutamme kaikki ulkomaille."
Se merkitsisi mahdollista joukkolähtöä, joka saattaa horjuttaa valtion perustaa.
Näin uskonto ja sekularismi ovat nekin vastakkain myös Israelissa.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7